Γλώσσες αχνιστές με λαδολέμονο
Εύκολη και πεντανόστιμη συνταγή με γλώσσες αχνιστές και λαδολέμονο. Έτοιμη σε μόλις 15 λεπτά, ιδανική για βιαστικούς αλλά και για όσους  προσέχουν τη σιλουέτα τους.
4 φρέσκες γλώσσες των 250 - 280 γρ. η κάθε μία (ή ζακέτες, που είναι παρόμοιες με τις γλώσσες και είναι επίσης της εποχής. Ζητάμε από τον ψαρά να μας τις καθαρίσουν από το δέρμα), 1 ματσάκι μαϊντανός + άκοπα κλαράκια από διάφορα φρέσκα μυρωδικά όπως άνηθος, δυόσμος, μυρώνια, δεντρολίβανο, ρίγανη, μαντζουράνα, θυμάρι (όσα βρείτε από αυτά -συνολικά θα πρέπει να έχουμε τόσα μυρωδικά, που αν τα πιάσουμε όλα μαζί να είναι όσο το ματσάκι μαϊντανού), αλάτι, φρεσκοτριμμένο πιπέρι, 2 φλιτζ. τσαγιού νερό, 2 φύλλα δάφνης, 5 κόκκοι μαύρου πιπεριού, 1/4 φλιτζ. τσαγιού λευκό κρασί, 2 σκελίδες σκόρδου, ελαφρώς κοπανισμένες, 1 κομμάτι φλούδα από λεμόνι, 4 κουτ. σούπας ελαιόλαδο (ή περισσότερο αν θέλετε), 1 κουτ. σούπας λεμόνι, 1/2 κουταλιά μουστάρδα ντιζόν, 1 κουτ. γλυκού ξερή ρίγανη, τριμμένη, 1 κοφτό κουτ. γλυκού ξύσμα πορτοκαλιού
Για να φτιάξουμε γλώσσες αχνιστές με λαδολέμονο, αρχικά αλατοπιπερώνουμε τις γλώσσες και τα βάζουμε στο ψυγείο μέχρι να ετοιμάσουμε τα υπόλοιπα υλικά.Προθερμαίνουμε τον φούρνο στους 180° C.Εν τω μεταξύ, σε μια μικρή κατσαρόλα βράζουμε το νερό με τα δαφνόφυλλα, τα πιπέρια, το κρασί, το σκόρδο και τη φλούδα λεμονιού για 4 λεπτά από τη στιγμή που θα ξεκινήσει ο βρασμός.Σε ένα ταψί που να χωράει τις γλώσσες σε μία στρώση, απλώνουμε τα φρέσκα μυρωδικά που έχουμε, σχηματίζοντας ένα πλέγμα πάνω στο οποίο θα ακουμπήσουμε μετά τις γλώσσες.Σουρώνουμε το υγρό της κατσαρόλας και το ρίχνουμε στο ταψί.Ακουμπάμε τις γλώσσες, σκεπάζουμε καλά το ταψί με αλουμινόχαρτο ειδικό για ψήσιμο στο φούρνο.Ψήνουμε τις γλώσσες για περίπου 10 – 15 λεπτά, προσέχοντας να μη στεγνώσουν οι γλώσσες.Σε ένα μικρό βάζο με καπάκι χτυπάμε όλα τα υλικά μαζί μέχρι να προκύψει μια παχύρρευστη σάλτσα.Όταν οι γλώσσες είναι έτοιμες τις βάζουμε με σπάτουλα μία-μία (προσέχοντας να μη διαλυθούν) στα πιάτα.Τις αλείφουμε με ελάχιστο λαδολέμονο (ώστε να το απορροφήσουν έτσι όπως θα είναι ζεστές) και το υπόλοιπο το βάζουμε σε μπολάκι στο τραπέζι για να σερβίρεται ο καθένας μόνος του.Συνοδεύουμε, τις γλώσσες αχνιστές με λαδολέμονο, με λαχανικά στον ατμό.
Γλώσσα,Λεμόνι,Μαϊντανός,Ψάρι